rejauldu/bengali-wikipedia huggingface dataset:
লাল কাজল ১৯৮২ সালে মুক্তিপ্রাপ্ত বাংলাদেশী বাংলা ভাষার নাট্য চলচ্চিত্র। ছায়াছবিটি পরিচালনা করেছেন মতিন রহমান। এটি মতিন রহমান পরিচালিত প্রথম চলচ্চিত্র। ছায়াছবিটির কাহিনী লিখেছেন ফজল রহমান এবং চিত্রনাট্য ও সংলাপ লিখেছেন এটিএম শামসুজ্জামান। এতে প্রধান চরিত্রে অভিনয় করেছেন শাবানা, ফারুক, প্রবীর মিত্র, উজ্জ্বল, জুলিয়া প্রমুখ। চলচ্চিত্রটি ৭ম জাতীয় চলচ্চিত্র পুরস্কারে ১টি বিভাগে পুরস্কার অর্জন করে। এছাড়া শ্রেষ্ঠ চলচ্চিত্র হিসেবে বাচসাস পুরস্কার ও প্রযোজক সমিতি পুরস্কার অর্জন করে।   কাহিনী সংক্ষেপ    অভিনয়শিল্পী   শাবানা  ফারুক  প্রবীর মিত্র  উজ্জ্বল  জুলিয়া  সুমিতা দেবী  রওশন জামিল  আনোয়ারা  চন্দনা  সুষমা  এটিএম শামসুজ্জামান  নারায়ণ চক্রবর্তী  সাইফুদ্দিন  টেলি সামাদ  আনিস  বিন্দি হুসাইন   সঙ্গীত  লাল কাজল ছায়াছবিটির সঙ্গীত পরিচালনা করেছেন সত্য সাহা। গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন সাবিনা ইয়াসমিন ও খন্দকার ফারুক আহমদ। ছায়াছবিটির সঙ্গীতায়োজন হয় ঢাকার আলাউদ্দিন লিটল অর্কেস্ট্রায় এবং সঙ্গীত রেকর্ড করেন এমএ মজিদ।   গানের তালিকা    পুরস্কার  পুরস্কারবিভাগমনোনীতফলাফল জাতীয় চলচ্চিত্র পুরস্কার শ্রেষ্ঠ শিশু শিল্পী বিন্দি হুসাইন  বাচসাস পুরস্কার শ্রেষ্ঠ চলচ্চিত্র  আজিজুর রহমান (প্রযোজক)   শ্রেষ্ঠ পরিচালক  মতিন রহমান   শ্রেষ্ঠ অভিনেত্রী  শাবানা   শ্রেষ্ঠ কাহিনীকার  ফজল রহমান   শ্রেষ্ঠ চিত্রনাট্যকার  এটিএম শামসুজ্জামান   শ্রেষ্ঠ সংলাপ রচয়িতা  এটিএম শামসুজ্জামান   প্রযোজক সমিতি পুরস্কার  শ্রেষ্ঠ চলচ্চিত্র  আজিজুর রহমান (প্রযোজক)     তথ্যসূত্র    বহিঃসংযোগ   বিষয়শ্রেণী:১৯৮২-এর চলচ্চিত্র বিষয়শ্রেণী:১৯৮০-এর দশকের নাট্য চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:বাংলাদেশী সাদাকালো চলচ্চিত্র বিষয়শ্রেণী:পরিচালনায় অভিষেক চলচ্চিত্র বিষয়শ্রেণী:মতিন রহমান পরিচালিত চলচ্চিত্র বিষয়শ্রেণী:সত্য সাহা সুরারোপিত চলচ্চিত্র বিষয়শ্রেণী:১৯৮০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র
থাম্ব| রামের রাজ্যভিষেক। রাজ্যাভিষেক হল রাজ্যাভিষেকের একটি বৈদিক শেষ যুগের অনুষ্ঠান। এটি ক্ষমতা গ্রহণের সময় বা একটি দৃষ্টান্তমূলক কৃতিত্ব চিহ্নিত করার সময় অভিষিক্ত সরকারি কর্মকর্তাদের, বিশেষ করে রাষ্ট্রপ্রধানদেরও উল্লেখ করে।   আরও দেখুন    অভিষেক  রাজসূয়  বার্মিজ রাজার রাজ্যাভিষেক  নেপালের রাজার রাজ্যাভিষেক  থাই রাজার রাজ্যাভিষেক   তথ্যসূত্র   বিষয়শ্রেণী:ভারতীয় রাজপদ বিষয়শ্রেণী:ভারতীয় রাজশাসক বিষয়শ্রেণী:ভারতের অনুষ্ঠান
সেমিনোল ছিলো ফ্লোরিডার একটি আমেরিকান দেশীয় সংগীতের জুটি যা ভাই জিমি মাইয়ার্স এবং ডোনাল্ড "বুচ" মাইয়ার্সের সমন্বয়ে গঠিত হয়েছিলো।  তারা দুজনেই ফ্লোরিডার বানেলের সাইপ্রেস লাউঞ্জে তাদের পারফর্ম শুরু করেছিলেন। সাওয়ের ব্রাউন এর প্রধান সংগীতশিল্পী মার্ক মিলারের কাছে একটি ডেমো টেপ স্খলহের পর তারা ন্যাশভিলের উদ্দেশ্যে যাত্রা করেছিল।  তাদের প্রথম একক সংগীত "সে নোজ মি বাই হার্ট (She Knows Me by Heart)", ​​কার্ব/ইউনিভার্সাল দ্বারা প্রকাশিত হয়েছিল আগস্ট ১২, ১৯৯৭ সালে। এটি বিলবোর্ড ম্যাগাজিন এবং  হট কান্ট্রি সিঙ্গলস ও ট্র্যাকস চার্টে ৬৯ নম্বরে পৌঁছেছিল।  সংগীতকর্ম একক  সাল একক পিক অবস্থান  হট কান্ট্রি সংগীত ১৯৯৭ "শি নোস মি বাই হার্ট" ৬৯ "হিলিবিলি টাউন" — ১৯৯৮ "হোয়াট অ্যাম আই গোনা ডু (উইথ অল দিস লাভ)" — "—" চার্টে অন্তর্ভুক্ত হয়নি এমন রিলিজ বোঝাচ্ছে  মিউজিক ভিডিও  সাল ভিডিও পরিচালক  ১৯৯৭ "হিলিবিল টাউন" মাইকেল স্যালোমন ১৯৯৮ "হোয়াট অ্যাম আই গোন্‌না ডু (উইথ অল দিজ লাভ)" ট্রে ফেনজয়   তথ্যসূত্র   বিষয়শ্রেণী:সঙ্গীত দল বিষয়শ্রেণী:সঙ্গীত বিষয়শ্রেণী:১৯৯৭-এ প্রতিষ্ঠিত সাঙ্গীতিক দল
সুখোই সু-৩৩ (-33; ন্যাটো প্রতিবেদনের নাম: ফ্ল্যাঙ্কার-ডি) হল একটি সকল আবহাওয়ায় উপযোগী বিমানবাহী রণতরী-ভিত্তিক যমজ-ইঞ্জিন বিশিষ্ট বায়ু শ্রেষ্ঠত্বের যুদ্ধ বিমান, যা সুখোই দ্বারা নকশাকৃত ও কমসোমোলস্ক নামুরে এয়ারক্রাফট প্রোডাকশন এসোসিয়েশন দ্বারা নির্মিত। যুদ্ধ বিমানটি সু-২৭ থেকে উদ্ভূত এবং প্রাথমিকভাবে সু-২৭কে নামে পরিচিত। সু-২৭ এর সাথে তুলনা করে, বিমানবাহী রণতরীতে কার্যক্রম সম্পাদনার জন্য সু-৩৩ এর একটি শক্তিশালী আন্ডার ক্যারেজ ও কাঠামো, ভাঁজ করা ডানা ও স্ট্যাবিলেটর রয়েছে। সু-৩৩ এর ক্যানার্ড রয়েছে এবং এর ডানাগুলি লিফট বা উত্তোলন সক্ষমতা বাড়ানোর জন্য সু-২৭ এর চেয়ে বড় হয়। সু-৩৩ এর আপগ্রেড ইঞ্জিন ও একটি যমজ নোজ হুইল রয়েছে এবং বিমানটি আন্তরীক্ষ জ্বালানি সরবরাহযোগ্য।  বিমানবাহী রণতরী অ্যাডমিরাল কুজনেটসভ উপর ১৯৯৫ সালে কার্যক্রমের জন্য প্রথম ব্যবহৃত হয়,  যুদ্ধ বিমানটি আনুষ্ঠানিকভাবে ১৯৯৮ সালের আগস্ট মাসে পরিষেবাতে প্রবেশ করে, সেই সময় "এসইউ-৩৩" নামটি ব্যবহার করা হয়। সোভিয়েত ইউনিয়ন ভেঙে যাওয়া ও রুশ নৌবাহিনীর পরবর্তী আকার হ্রাসের পরে, মাত্র ২৪ টি বিমান তৈরি হয়। চীন ও ভারতের কাছে বিক্রয়ের চেষ্টা ব্যর্থ হয়। পরিষেবা জীবনের শেষে পৌঁছানোর পরে সু-৩৩ বিমানের অবসর প্রদানের পরিকল্পনার সাথে, রুশ নৌবাহিনী ২০০৯ সালে প্রতিস্থাপন হিসাবে মিগ-২৯কে বিমান ক্রয়ের আদেশ প্রদান করে।   পরিচালনাকারী    রুশ নৌবাহিনী রাশিয়ান নেভাল এভিয়েশন  ২৭৯তম স্বাধীন শিপবোর্ন অ্যাসল্ট এভিয়েশন রেজিমেন্ট – সেভেরোমরস্ক-৩ (বিমান ঘাঁটি), মেরমানস্ক ওব্লাস্ত  তথ্যসূত্র টীকা  উদ্ধৃতি  বিষয়শ্রেণী:সুখোই বিমান বিষয়শ্রেণী:দ্বৈত-ইঞ্জিন বিষয়শ্রেণী:ক্যানার্ড বিমান বিষয়শ্রেণী:বহন ভিত্তিক বিমান বিষয়শ্রেণী:চতুর্থ প্রজন্মের যুদ্ধবিমান
স্যার অ্যালান আর্থার বেট্‌স, সিবিই (, ১৭ ফেব্রুয়ারি ১৯৩৪ - ২৭ ডিসেম্বর ২০০৩) ছিলেন একজন ইংরেজ অভিনেতা। তিনি ১৯৬০-এর দশকে বিভিন্ন ধরনের চলচ্চিত্রে অভিনয় করে খ্যাতি অর্জন করেন, তন্মধ্যে রয়েছে শিশুতোষ হুইসেল ডাউন দ্য উইন্ড ও নাট্যধর্মী আ কাইন্ড অব লাভিং। তিনি দ্য ফিক্সার (১৯৬৮) চলচ্চিত্রে অভিনয় করে শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন।  তিনি অ্যান্থনি কুইনের সাথে জোরবা দ্য গ্রিক (১৯৬৪) চলচ্চিত্রে অভিনয় করে পরিচিতি লাভ করেন। এছাড়া তার অভিনীত উল্লেখযোগ্য চলচ্চিত্রসমূহ হল কিং অব হার্টস (১৯৬৬), জর্জি গার্ল (১৯৬৬), এবং ফার ফ্রম দ্য ম্যাডিং ক্রাউড (১৯৬৭)। ১৯৬৯ সালে তিনি কেন রাসেলের উইমেন ইন লাভ ছবিতে অলিভার রিড ও গ্লেন্ডা জ্যাকসনের সাথে অভিনয় করেন।  তিনি বেটি মিডলারের বিপরীতে দ্য গো-বিটুইন, অ্যান আনম্যারিড ওম্যান, নিজিন্‌স্কি এবং দ্য রোজ চলচ্চিত্রে অভিনয় করেন এবং দ্য মেয়র অব ক্যাস্টারব্রিজ, হ্যারল্ড পিন্টারের দ্য কালেকশন, আ ভয়েজ রাউন্ড মাই ফাদার, অ্যান ইংলিশম্যান অ্যাব্রড এবং প্যাক অব লাইজ টেলিভিশন ধারাবাহিকে অভিনয় করেন। এছাড়া মঞ্চে তিনি সিমন গ্রে'র নাটকে অভিনয় করেন, তন্মধ্যে উল্লেখযোগ্য হল বাটলি ও আদারওয়াইজ এনগেজড।   প্রারম্ভিক জীবন  বেট্‌স ১৯৩৪ সালের ১৭ই ফেব্রুয়ারি ইংল্যান্ডের ডার্বির ডার্লি অ্যাবির কুইন ম্যারি নার্সিং হোমে জন্মগ্রহণ করেন। তার পিতা হ্যারল্ড আর্থার বেট্‌স ছিলেন একজন বীমা ব্যবসায়ী ও সেলোবাদক, এবং মাতা ফ্লোরেন্স ম্যারি (জন্মনাম: হুইটক্রফ্‌ট) একজন পিয়ানোবাদক। বেট্‌স তার পিতামাতার তিন পুত্রের মধ্যে সর্বজ্যেষ্ঠ। তার জন্মের সময় তার পরিবার অ্যালেসট্রিতে বসবাস করত। তার জন্মের কিছুদিন পর তার মাইকলাভারে চলে যান এবং কিছুদিন পর পুনরায় অ্যালেসট্রিতে ফিরে আসেন।  বেট্‌স ডার্বিশায়ারের বেলপার ডার্বি রোডের হার্বার্ট স্ট্রুট গ্রামার স্কুলে পড়াশোনা করেন। তিনি এই স্কুলের নাটকে অভিনয় না করে নিয়মিত ডার্বি প্লেহাউজে যেতেন, এবং সেখানকার জন অসবর্ন ও জন ডেক্সটারের অভিনয়ের প্রশংসা করতেন। তিনি লন্ডনের রয়্যাল একাডেমি অব ড্রামাটিক আর্টের বৃত্তি পান। সেখানে তিনি অ্যালবার্ট ফিনি ও পিটার ওটুলের সাথে অভিনয়ের প্রশিক্ষণ লাভ করেন। পরে তিনি রয়্যাল আর্মস ফোর্সেস নিউটনে যোগদান করেন।   তথ্যসূত্র    বহিঃসংযোগ              বিষয়শ্রেণী:১৯৩৪-এ জন্ম বিষয়শ্রেণী:২০০৩-এ মৃত্যু বিষয়শ্রেণী:২০শ শতাব্দীর ইংরেজ অভিনেতা বিষয়শ্রেণী:২১শ শতাব্দীর ইংরেজ অভিনেতা বিষয়শ্রেণী:ইংরেজ কণ্ঠাভিনেতা বিষয়শ্রেণী:ইংরেজ চলচ্চিত্র অভিনেতা বিষয়শ্রেণী:ইংরেজ টেলিভিশন অভিনেতা বিষয়শ্রেণী:ইংরেজ বেতার অভিনেতা বিষয়শ্রেণী:ইংরেজ মঞ্চ অভিনেতা বিষয়শ্রেণী:ইংল্যান্ডের এলজিবিটিকিউ অভিনয়শিল্পী বিষয়শ্রেণী:রয়্যাল একাডেমি অব ড্রামাটিক আর্টের প্রাক্তন শিক্ষার্থী বিষয়শ্রেণী:ইংল্যান্ডে ক্যান্সারে মৃত্যু বিষয়শ্রেণী:অগ্ন্যাশয়ের ক্যান্সারে মৃত্যু বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার বিষয়শ্রেণী:নাইটস ব্যাচেলর বিষয়শ্রেণী:ব্রিটিশ নাইটহুড প্রাপ্ত অভিনেতা বিষয়শ্রেণী:শ্রেষ্ঠ অভিনেতা বিভাগে বাফটা টিভি পুরস্কার বিজয়ী বিষয়শ্রেণী:ড্রামা ডেস্ক পুরস্কার বিজয়ী বিষয়শ্রেণী:টনি পুরস্কার বিজয়ী বিষয়শ্রেণী:স্ক্রিন অ্যাক্টরস গিল্ড পুরস্কার বিজয়ী বিষয়শ্রেণী:ইংরেজ শেকসপিয়রীয় অভিনেতা বিষয়শ্রেণী:অডিওবই পাঠক বিষয়শ্রেণী:বাফটা বিজয়ী বিষয়শ্রেণী:রয়্যাল শেকসপিয়র কোম্পানির সদস্য
রাওদাত মুহান্নার যুদ্ধ ( বা ) সৌদি আরবের একত্রীকরণ সময়কার একটি গুরুত্বপূর্ণ যুদ্ধ। এটি ১৯০৬ সালের ১২ এপ্রিল মুহান্নায় রশিদি ও সৌদিদের মধ্যে সংঘটিত হয়। শিনানার যুদ্ধে ইবনে সৌদ বিজয় লাভ করার পর ইবনে রশিদ কাসিমি নেতৃবৃন্দের সাথে নতুন মিত্রতা স্থাপনের পরিকল্পনা করেন। মিত্রতা বৃদ্ধি না পাওয়ার জন্য ইবনে সৌদ ইবরাহিম ইবনে আকিলের অধীনে একটি সেনাদল পাঠান। যুদ্ধে আবদুল আজিজ বিন মিতাব নিহত হন। তার শতাধিক কাসিমি ও উসমানীয় মিত্রও এতে প্রাণ হারায়। রাউদাত মুহান্নায় ইবনে সৌদের বিজয়ের ফলে নজদ ও কাসিমে ১৯০৬ সালের অক্টোবরের শেষ নাগাদ উসমানীয়দের উপস্থিতির সমাপ্তি ঘটে।  তথ্যসূত্র  বিষয়শ্রেণী:সৌদি আরবের ইতিহাস বিষয়শ্রেণী:নজদের ইতিহাস বিষয়শ্রেণী:১৯০৬-এ সৌদি আরব বিষয়শ্রেণী:সৌদি আরব জড়িত লড়াই
নাউয়েল মোলিনা লুসেরো (, ; জন্ম: ৬ এপ্রিল ১৯৯৮; নাউয়েল মোলিনা নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে স্পেনীয় ক্লাব আতলেতিকো মাদ্রিদ এবং আর্জেন্টিনা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় অথবা ডান পার্শ্বীয় মধ্যমাঠের খেলোয়াড় হিসেবে খেলেন।  ২০১৭ সালে, মোলিনা আর্জেন্টিনা অনূর্ধ্ব-২০ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন। প্রায় এক বছর যাবত আর্জেন্টিনার বয়সভিত্তিক দলের হয়ে খেলার পর, তিনি ২০২১ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ১৯ ম্যাচে অংশগ্রহণ করেছেন।  প্রারম্ভিক জীবন নাউয়েল মোলিনা লুসেরো ১৯৯৮ সালের ৬ই এপ্রিল তারিখে আর্জেন্টিনার এম্বালসেতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মোলিনা আর্জেন্টিনা অনূর্ধ্ব-২০ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০১৭ সালে তিনি আর্জেন্টিনা অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। আর্জেন্টিনার বয়সভিত্তিক দলের হয়ে তিনি প্রায় এক বছরে ৬ ম্যাচে অংশগ্রহণ করেছেন।  ২০২১ সালের ৩রা জুন তারিখে, ২৩ বছর, ১ মাস ও ২৮ দিন বয়সে, ডান পায়ে ফুটবল খেলায় পারদর্শী মোলিনা চিলির বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে আর্জেন্টিনার হয়ে অভিষেক করেছেন।https://int.soccerway.com/matches/2021/06/04/south-america/wc-qualifying-south-america/argentina/chile/3194684/ উক্ত ম্যাচের ৮১তম মিনিটে রক্ষণভাগের খেলোয়াড় হুয়ান ফোইতের বদলি খেলোয়াড় হিসেবে তিনি মাঠে প্রবেশ করেছিলেন;https://www.worldfootball.net/report/wm-quali-suedamerika-2020-2021-argentinien-chile/ ম্যাচে তিনি ১৪ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন।https://www.transfermarkt.com/spielbericht/index/spielbericht/3557026 ম্যাচটি ১–১ গোলে ড্র হয়েছিল।https://www.national-football-teams.com/matches/report/30966/Argentina_Chile.html আর্জেন্টিনার হয়ে অভিষেকের বছরে মোলিনা সর্বমোট ১৩ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল আর্জেন্টিনা  ২০২১  ১৩  ০ ২০২২  ৬  ০ সর্বমোট  ১৯  ০  তথ্যসূত্র  বহিঃসংযোগ                 বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:আর্জেন্টিনার আন্তর্জাতিক ফুটবলার বিষয়শ্রেণী:উদিনেসে কালচোর খেলোয়াড় বিষয়শ্রেণী:বোকা জুনিয়র্সের খেলোয়াড় বিষয়শ্রেণী:আতলেতিকো মাদ্রিদের ফুটবলার বিষয়শ্রেণী:২০২১ কোপা আমেরিকার খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:আর্জেন্টিনীয় প্রবাসী পুরুষ ফুটবলার বিষয়শ্রেণী:কোপা আমেরিকা বিজয়ী খেলোয়াড় বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:স্পেনে প্রবাসী ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:ফিফা বিশ্বকাপ বিজয়ী খেলোয়াড় বিষয়শ্রেণী:২০২৪ কোপা আমেরিকার খেলোয়াড় বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:ফুটবল ফুলব্যাক বিষয়শ্রেণী:লা লিগার খেলোয়াড়
thumb|450px|বাংলাদেশের কূটনৈতিক মিশনের অবস্থান: এই পাতাটি বিভিন্ন দেশে অবস্থিত বাংলাদেশের কূটনৈতিক মিশনের একটি তালিকা, অবৈতনিক ব্যতীত।   ইউরোপ  thumb|প্যারিসে বাংলাদেশের সাবেক দূতাবাস। thumb|মস্কোতে বাংলাদেশ দূতাবাস।    ব্রাসেল্‌স (দূতাবাস)    প্যারিস (দূতাবাস)    বার্লিন (দূতাবাস)    এথেন্স (দূতাবাস)    রোম (দূতাবাস)    হেগ (দূতাবাস)    মস্কো (দূতাবাস)    মাদ্রিদ (দূতাবাস)    স্টকহোম (দূতাবাস)    জেনেভা (দূতাবাস)    লন্ডন (হাই কমিশন)  বার্মিংহাম (সহকারী হাই কমিশন)  ম্যানচেস্টার (সহকারী হাই কমিশন)   আমেরিকা  thumb|right|ওয়াশিংটন ডি.সি.-তে বাংলাদেশ দূতাবাস।    ব্রাজিলিয়া (দূতাবাস)    অটোয়া (হাই কমিশন)    মেক্সিকো সিটি (দূতাবাস)    ওয়াশিংটন (দূতাবাস)  লস অ্যাঞ্জেলেস (কনস্যুলেট জেনারেল)  নিউ ইয়র্ক (কনস্যুলেট জেনারেল)   আফ্রিকা     কায়রো (দূতাবাস)    নাইরোবি (হাই কমিশন)    ত্রিপোলি (দূতাবাস)    রাবাত (দূতাবাস)    প্রেতোরিয়া (হাই কমিশন)   এশিয়া     মানামা (দূতাবাস)    থিম্পু (দূতাবাস)    বন্দর সেরি বেগাওয়ান (হাই কমিশন)    বেইজিং (দূতাবাস)  হংকং (কনস্যুলেট জেনারেল)    নতুন দিল্লী (হাই কমিশন)  আগরতলা (ভিসা অফিস)  কলকাতা (ডেপুটি হাই কমিশন)    জাকার্তা (দূতাবাস)    তেহরান (দূতাবাস)    বাগদাদ (দূতাবাস)    টোকিও (দূতাবাস)    আম্মান (দূতাবাস)    সিওল (দূতাবাস)    কুয়েত সিটি (দূতাবাস)    কুয়ালালামপুর (হাই কমিশন)    মালে (হাই কমিশন)    ইয়াংগুন (দূতাবাস)  Sittwe (কনস্যুলেট)    কাঠমান্ডু (দূতাবাস)    মাস্কাট (দূতাবাস)    ইসলামাবাদ (হাই কমিশন)  করাচি (ডেপুটি হাই কমিশন)    ম্যানিলা (দূতাবাস)    দোহা (দূতাবাস)    রিয়াদ (দূতাবাস)  জেদ্দা (কনস্যুলেট জেনারেল)    সিঙ্গাপুর (হাই কমিশন)    কলম্বো (হাই কমিশন)    ব্যাংকক (দূতাবাস)    আঙ্কারা (দূতাবাস)    আবুধাবি (দূতাবাস)  দুবাই (কনস্যুলেট জেনারেল)    তাশখন্দ (দূতাবাস)    হ্যানয় (দূতাবাস)   ওশেনিয়া     ক্যানবেরা (হাই কমিশন)   বহুপাক্ষিক প্রতিষ্ঠান   ব্রাসেল্‌স (ইউরোপীয় ইউনিয়নে স্থায়ী মিশন)  জেনেভা (জাতিসংঘ ও অন্যান্য অন্তর্জাতিক সংস্থায় স্থায়ী মিশন)  নিউ ইয়র্ক (জাতিসংঘে স্থায়ী মিশন)  প্যারিস (ইউনেস্কোতে স্থায়ী মিশন)  রোম (খাদ্য ও কৃষি সংস্থায় স্থায়ী মিশন)   আরও দেখুন   বাংলাদেশের পররাষ্ট্রনীতি  বাংলাদেশে কূটনৈতিক মিশনের তালিকা   তথ্যসূত্র    বাংলাদেশের পররাষ্ট্র মন্ত্রণালয়  বিষয়শ্রেণী:প্রেরক দেশ অনুযায়ী কূটনৈতিক মিশনের তালিকা বিষয়শ্রেণী:বাংলাদেশের কূটনৈতিক মিশন বিষয়শ্রেণী:বাংলাদেশের কূটনীতি সম্পর্কিত তালিকা
থাম্ব|ডান|350px|ওমানে অবস্থিত কূটনৈতিক মিশনের মানচিত্র এটি ওমানে অবস্থিত কূটনৈতিক মিশনসমূহের একটি তালিকা। বর্তমানে রাজধানী শহর মাস্কাটে ৫০টি দূতাবাস রয়েছে, এবং অনেক দেশ ওমানের অন্যান্য শহরে কনস্যুলেট পরিচালনা করে থাকে (অবৈতনিক কনস্যুলেট ব্যতীত)।   মাস্কাটে অবস্থিত দূতাবাসসমূহ                                                                                                                 মাস্কাটে অন্যান্য অফিস    (কনস্যুলেট-জেনারেল)   (তাইপে অর্থনৈতিক ও সাংস্কৃতিক অফিস)   (প্রতিনিধিত্বকারী কার্যালয়)See Turkish Republic of Northern Cyprus Ministry of Foreign Affairs Retrieved January 07, 2013''.See Turkish Cypriot foreign relations take major leap despite isolation/The Hürriyet Daily News Retrieved January 14, 2013''.   স্বীকৃত দূতাবাসসমূহ    (রিয়াদ)   (রিয়াদ)   (আবুধাবি)   (আবুধাবি)   (লন্ডন)   (আবুধাবি)   (রিয়াদ)   (কুয়েত)   (রিয়াদ)   (বৈরুত)   (রিয়াদ)   (আবুধাবি)   (কুয়েত)   তথ্যসূত্র    Ministry of Foreign Affairs of Oman  Diplomatic list  বিষয়শ্রেণী:ওমানের কূটনৈতিক মিশন বিষয়শ্রেণী:গ্রহীতা দেশ অনুযায়ী কূটনৈতিক মিশনের তালিকা বিষয়শ্রেণী:ওমানের কূটনীতি-সম্পর্কিত তালিকা
একই নামের অন্যান্য ব্যক্তিবর্গের জন্য দেখুন নূরুল হক।  শহীদ নূরুল হক (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।    জন্ম ও শিক্ষাজীবন  শহীদ নূরুল হকের পৈতৃক বাড়ি  নোয়াখালী জেলার  কোম্পানীগঞ্জ উপজেলার সিরাজপুর ইউনিয়নের সিরাজপুর গ্রামে। তার বাবার নাম আবদুল কাদের এবং মায়ের নাম শামসুন নাহার। তার স্ত্রীর নাম নূর নেছা।ছোট ভাই গোলাম মাওলা।   কর্মজীবন  পাকিস্তান সেনাবাহিনীতে কর্মরত ছিলেন নূরুল। ১৯৭০ সালে তিনি ছিলেন পশ্চিম পাকিস্তানে। নভেম্বর মাসের শেষ দিকে ছুটি নিয়ে বাড়ি ফিরে বিয়ে করেন।  এরপর ধীরে ধীরে দেশের পরিস্থিতি খারাপ হতে থাকলে তিনি আর চাকরিতে যোগ দেননি। যুদ্ধ শুরু হলে সদ্য বিবাহিত স্ত্রীকে ঘরে রেখে অংশগ্রহণ করেন যুদ্ধে। প্রতিরোধযুদ্ধ শেষে নিয়মিত মুক্তিবাহিনীর তৃতীয় ইস্ট বেঙ্গল রেজিমেন্টের অধীনে যুদ্ধ করেন। ছাতক, গোয়াইনঘাটসহ আরও কয়েক স্থানে বীরবিক্রমে যুদ্ধ করেন।   মুক্তিযুদ্ধে ভূমিকা  ১৯৭১ সালের ২৮ নভেম্বর। সিলেট জেলার  গোয়াইনঘাট উপজেলার রাধানগরে। মুক্তিযুদ্ধের চূড়ান্ত পর্যায়ে পাকিস্তান সেনাবাহিনীর সঙ্গে মুক্তিবাহিনীর কয়েক দিন ধরে যুদ্ধ হয়। রাধানগরে পাকবাহিনীর প্রতিরক্ষা অবস্থান ছিল বেশ শক্তিশালী। প্রতিরক্ষায় নিয়োজিত ছিল দুর্ধর্ষ প্রকৃতির ৩১ পাঞ্জাব রেজিমেন্ট ও টসি ব্যাটালিয়ন। ২৭ নভেম্বর মুক্তিবাহিনী এককভাবে রাধানগরে আক্রমণ করে এবং সাহসিকতার সঙ্গে যুদ্ধ করে রাধানগরের পাকিস্তান সেনাবাহিনীর প্রতিরক্ষা অবস্থান দখল করে নেন। এই যুদ্ধে নূরুল হকসহ বেশির ভাগ মুক্তিযোদ্ধা অসীম সাহস ও বীরত্বের সাথে অংশগ্রহণ করেন। ২৮ নভেম্বর সকালে পাকিস্তান সেনাবাহিনী আর্টিলারি গোলাবর্ষণ করে সেখানে পাল্টা আক্রমণ চালায়। সকাল ৭টা বেজে ১০ মিনিটের সময় প্রতিটি প্লাটুন এবং সেকশনকে পাকিস্তানিদের যেকোনো ধরনের প্রতিহামলা প্রতিহত করার জন্য প্রস্তুত করে নির্বাচিত কমান্ডপোস্ট এলাকায় অবস্থান করছিল মুক্তিযোদ্ধারা।  ৮টার দিকে পাকিস্তানিদের প্রতীক্ষিত পালটা হামলা শুরু হয়ে গেল। প্রথমেই প্রায় ১৫ মিনিট ধরে পাকিস্থানিরা একের পর এক মুক্তিযোদ্ধাদের অবস্থানের ওপর গোলা নিক্ষেপ করছিল। পাকিস্তানিদের গোলা নিক্ষেপের গতি ভীষণ । কিন্তু মুক্তিযোদ্ধাদের দখলীকৃত পাকিস্তানিদের বাংকারগুলো ভীষণ মজবুত ছিল । এর ফলে আর্টিলারি গোলা কাঙ্ক্ষিত ক্ষতি করতে পারছিল না। হঠাৎ একটি গোলা এসে কমান্ডপোস্টের বাঁশঝাড়টির অধিকাংশ বাঁশই টুকরো করে ছিন্নভিন্ন করে ফেলে। এ সময় নূরুল হকের দেহটিও টুকরো টুকরো হয়ে চারদিক ছড়িয়ে-ছিটিয়ে যায়। শরীর খণ্ডবিখণ্ড হয়। তখন নূরুল হক গোলার আঘাতে শহীদ হন। এ সময় তিনি তার অধিনায়ক এস আই এম নূরুন্নবী খান (বীর বিক্রম) এর কাছেই ছিলেন।   পুরস্কার ও সম্মাননা   বীর উত্তম  পাদটীকা     তথ্যসূত্র    বহি:সংযোগ   বিষয়শ্রেণী:বীর উত্তম বিষয়শ্রেণী:১৯৭১-এ শহীদ মুক্তিযোদ্ধা বিষয়শ্রেণী:১৯৭১-এ মৃত্যু
নিয়োগ (সংস্কৃত: नियोग) হলো প্রাচীন ভারতীয় রীতি যার অর্থ মিলনহীন। নিয়োগের "নি" অর্থ হীন বা ছাড়া ও "যোগ" অর্থ মিলন। এই রীতিতে, একজন স্ত্রী (যার স্বামী সন্তান প্রদানে ব্যর্থ বা সন্তান প্রদান না করেই মারা গেছেন) এক ধার্মিক মানুষের কাছে সন্তান লাভের জন্য কামনা করবেন।  নিয়োগের নিয়ম  নিয়োগ অনুশীলনের নিয়মগুলো হলো:  ১. একজন স্ত্রী শুধুমাত্র সন্তান লাভের জন্যই এতে সম্মত হবেন।  ২. এভাবে জন্ম নেয়া সন্তান শুধু স্বামী-স্ত্রীর সন্তান হিসেবে বিবেচিত হবে, নিযুক্ত পুরুষের নয়।  ৩. অপব্যবহার এড়াতে, একজন মানুষকে তার জীবদ্দশায় সর্বোচ্চ তিনবার নিয়োগের অনুমতি দেওয়া হয়েছে।  ৪. কাজটিকে ধর্ম হিসাবে দেখা হবে এবং তা করার সময়, পুরুষ এবং স্ত্রীর মনে কেবল ধর্ম থাকবে এবং আবেগ বা লালসা থাকবে না।  ৫. স্ত্রী ও পুরুষ উভয়ের আধ্যাত্মিক ও অলৌকিকতার পরিচয় মাধ্যমে যেখানে কোনো শারীরিক মিলন বা সঙ্গমের কথা বর্ণিত হয়নি।  মহাভারতে নিয়োগ মহাভারতে, সত্যবতী তাঁর পুত্র বেদব্যাসকে বিচিত্রবীর্যের দুই বিধবার সাথে নিয়োগ করতে অনুরোধ করেন। এতে করে অম্বিকা, অম্বালিকা ও তাদের এক দাসীর যথাক্রমে ধৃতরাষ্ট্র, পান্ডু ও বিদুর নামে তিন পুত্র সন্তানের জন্ম হয়।  মনুসংহিতায় নিয়োগ মনুসংহিতার ৯ম অধ্যায়ের ৫৯-৬৩ নং শ্লোকে নিয়োগ সম্পর্কে আলোচনা করা হয়েছে। তবে ৬৪-৬৮ নং শ্লোকে এই রীতি ব্যবহারের অনুমোদন দেওয়া হয়েছে। ১৬৭ নং শ্লোক অনুযায়ী নিয়োগের মাধ্যমে যে সন্তানের জন্ম হয় তাকে "ক্ষেত্রগা" বলে।  সমালোচনা সংস্কৃত "নিয়োগ" ধারণাটি হিন্দু ধর্মগ্রন্থে ও ভারতীয় মহাকাব্যে অস্পষ্ট। নিয়োগ আধ্যাত্মিক ও অলৌকিকতার পরিচয় পাওয়া যায়, যেখানে কোনো শারীরিক মিলন বা সঙ্গমের কথা বর্ণিত হয়নি।  অনেকের মতে এই রীতিতে একজন নিযুক্ত ব্যক্তির সাথে স্ত্রীর শারীরিক সম্পর্ক ঘটে না, আবার অনেকে এই রীতিকে শারীরিক সম্পর্কহীন বীর্য দান এর সাথে তুলনা করেছেন।  মহাভারতে, কুন্তি ঋষি দুর্বাসার বরের মাধ্যমে দেবতাদের আহ্বান করে তাঁদের কাছ থেকে আশীর্বাদ স্বরূপ কর্ণ, যুধিষ্ঠির, ভীম ও অর্জুন নামে ৪ সন্তান লাভ করেন এবং মাদ্রীকে নকুল ও সহদেব লাভ করিয়ে দেন যা নিয়োগ হিসেবে বিবেচিত হয়। উল্লেখ্য, এই নিয়োগে আধ্যাত্মিক ও অলৌকিকতার পরিচয় পাওয়া যেখানে কোনো শারীরিক মিলন বা সঙ্গমের কথা বর্ণিত হয়নি।  এছাড়া, মুনি-ঋষিরা সর্বদাই বিভিন্ন জিনিস প্রচ্ছন্নভাবে বলতে পছন্দ করতেন ও তাঁরা চেয়েছিলেন যে আমরা তাঁদের দেওয়া জিনিসগুলির সাথে সামঞ্জস্যপূর্ণ চিন্তাগুলিকে আত্মস্থ করি এবং মন্থন করি যাতে করে "নিয়োগ" ধারণাটির মূল ব্যাখ্যা এখনও প্রত্যয়যোগ্য নয়।  টীকা  তথ্যসূত্র  বিষয়শ্রেণী:হিন্দু আচার বিষয়শ্রেণী:ধার্মিক আচার বিষয়শ্রেণী:হিন্দুধর্মে বিবাহ
হরিদেবপুর ইউনিয়ন বাংলাদেশের রংপুর বিভাগের রংপুর জেলার রংপুর সদর উপজেলার অন্তর্গত একটি ইউনিয়ন পরিষদ। এটি ৫৫.৩৮ বর্গকিমি (২১.৩৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৫,৩৮৩ জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ৮টি।   গ্রামসমূহ  গংগাদাস	  বিশ্বনাথপুর  হরিদেবপুর  রামনাথপুর  ফকিরান  রতিরামপুর  আরাজী কিশামত হরকলি  হরকলি  কিশামত হরকলি  মহাদেবপুর  গোকুলপুর  দেবীপুর  গংগাহড়ী  কিশামত খলেয়া  মন্থনা  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:রংপুর সদর উপজেলার ইউনিয়ন
আরাবিয়া পেট্রাইয়া (প্রভিন্সিয়া আরাবিয়া বা সাধারণভাবে আরাবিয়া বলেও পরিচিত) অঞ্চল ছিল ২য় শতাব্দীতে রোমান সাম্রাজ্যের সীমান্ত প্রদেশ। নাবাতীয় রাজ্য, দক্ষিণ লেভান্ট, সিনাই উপদ্বীপ ও উত্তরপশ্চিম আরব উপদ্বীপ নিয়ে এই অঞ্চল গঠিত ছিল। আরাবিয়া পেট্রাইয়া ছিল রোমানদের বিভাগ অনুযায়ী তিনটি আরব অঞ্চলের অন্যতম। বাকিগুলো হল আরাবিয়া ফেলিক্স ও আরাবিয়া ডেজার্টা।   আরও দেখুন   আরব জাতি  আরব উপদ্বীপ  প্রাচীন আরব   বহিঃসংযোগ   On the Via Nova Traiana, Virtual Karak Resources Project  On the Limes Arabicus, Virtual Karak Resources Project   তথ্যসূত্র    গ্রন্থপঞ্জি   G. W. Bowersock, Roman Arabia, (Harvard University Press, 1983)  Fergus Millar, Roman Near East, (Harvard University Press, 1993)  বিষয়শ্রেণী:রোমান সাম্রাজ্যের প্রদেশ বিষয়শ্রেণী:জর্ডানের প্রাচীন ইতিহাস বিষয়শ্রেণী:নাবাতিয়া বিষয়শ্রেণী:ফিলিস্তিনের ইতিহাস বিষয়শ্রেণী:সিনাই উপদ্বীপ বিষয়শ্রেণী:দক্ষিণ লেভান্ট বিষয়শ্রেণী:১০৬-এ প্রতিষ্ঠিত বিষয়শ্রেণী:প্রাচীন পূর্ব-ভূমধ্যসাগরীয় অঞ্চল বিষয়শ্রেণী:ঐতিহাসিক অঞ্চল বিষয়শ্রেণী:ফিলিস্তিন (অঞ্চল) এর ইতিহাস বিষয়শ্রেণী:নবতাঈ বিষয়শ্রেণী:৭ম শতাব্দীতে বিলুপ্ত রাষ্ট্র ও অঞ্চল বিষয়শ্রেণী:১০০-এর দশকে প্রতিষ্ঠিত রাষ্ট্র ও অঞ্চল বিষয়শ্রেণী:১০০-এর দশকে রোমান সাম্রাজ্যে প্রতিষ্ঠিত বিষয়শ্রেণী:৬৩০-এর দশকে বাইজেন্টাইন সাম্রাজ্যে বিলুপ্ত
ফাতেমা বেগম রেড ক্রিসেন্ট রক্ত কেন্দ্র  অপসারণ। -- যুদ্ধমন্ত্রী আলাপ ১১:৫৪, ৭ মার্চ ২০১৪ (ইউটিসি)   ([&action=delete}} delete]) – (View AfD)(লগ দেখুন) নিবন্ধটি বিজ্ঞাপনী বলে মনে হচ্ছে। সোর্স দেখে সামগ্রিকভাবে উইকির উল্লেখযোগ্যতায়ও ব্যর্থ মনে হচ্ছে। অনুগ্রহ করে অন্য ব্যবহারকারীরা মতামত দিন। যুদ্ধমন্ত্রী (আলাপ) ২২:১২, ২৭ ফেব্রুয়ারি ২০১৪ (ইউটিসি) যুদ্ধমন্ত্রী, আপনার নজরদারীর জন্য ধন্যবাদ। তবে এটি এমন একটি বিষয়ের সাথে জড়িত যা দিন দিন আরও বেশি প্রচার পাওয়ার দাবী রাখে এবং তা কেবল বাংলাদেশে নয় বরং বিশ্বময়। তাই আমি মনে করি ত্রুটি থাকলে তা সংশোধন করে তা ধারণ করা উচিত। এ প্রতিষ্ঠানটি কোন ব্যক্তি কেন্দ্রীক যে নয় তা সর্বজন বিদিত ও গ্রহণযোগ্য। - Sufidisciple (আলাপ) ০৭:১৪, ১ মার্চ ২০১৪ (ইউটিসি)  নিবন্ধটি গ্রহণযোগ্যতার এবং উল্লেখযোগ্যতা বিচারে ব্যর্থ। তাই নিবন্ধটি অপসারণের পক্ষেই আমার মত। --নুরুন্নবী চৌধুরী হাছিব • আলাপ • ০৮:১০, ১ মার্চ ২০১৪ (ইউটিসি) Sufidisciple ভাই, ইন্ডিপেন্ডেন্ট তথ্যসূত্র সরবরাহ করুন ও উইকিপিডিয়া কোন প্রচার যন্ত্র নয়। ধন্যবাদ। --যুদ্ধমন্ত্রী (আলাপ) ১২:৩৩, ১ মার্চ ২০১৪ (ইউটিসি)   অপসারনের পক্ষে। Ibrahim Husain Meraj (আলাপ) ১৯:২১, ৬ মার্চ ২০১৪ (ইউটিসি)
মাখদুমপুর () ভারতের বিহার রাজ্যের জেহানাবাদ জেলার একটি শহর এবং তালিকাভুক্ত এলাকা।   জনসংখ্যার উপাত্ত  ভারতের ২০০১ সালের আদমশুমারি অনুসারে মাখদুমপুর শহরের জনসংখ্যা হল ৩০,১৭০ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৪৫%। পুরুষদের মধ্যে সাক্ষরতার হার ৫৪% এবং নারীদের মধ্যে এই হার ৩৫%। সারা ভারতের সাক্ষরতার হার ৫৯.৫%, তার চাইতে মাখদুমপুর এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:বিহারের শহর
হরি তুমা হরো হল ১৫শ শতাব্দীর ভক্তিবাদী কবি মীরাবাঈ রচিত একটি হিন্দি ভজন। এটি ছিল মহাত্মা গান্ধীর প্রিয় গান। তিনি এটি তার সর্বশেষ জন্মদিন উপলক্ষে এম. এস. সুব্বুলক্ষ্মীকে অনুরোধ করেছিলেন গানটি গেয়ে শোনানোর জন্য।   বিষয়বস্তু  "হরি তুম হরো জনকি পীর" হল নারায়ণের উদ্দেশ্যে একটি প্রার্থনা। এই প্রার্থনা আর্ত ও পীড়িতের দুঃখ দূর করার জন্য নারায়ণের কাছে প্রার্থনা করা হয়েছে।   ইতিহাস  এম. এস. সুব্বুলক্ষ্মী পূর্বে দিল্লিতে মহাত্মা গান্ধীর সঙ্গে দেখা করতে গিয়ে তাকে রামধুন শুনিয়েছিলেন। সেই সময় গান্ধী তাকে এই গানটি গাইতে বলেছিলেন। সুব্বুলক্ষ্মী বলেছিলেন, তিনি এই গানটির সঙ্গে পরিচিত নন। তিনি অন্য কোনো বিশিষ্ট গায়ককে দিয়ে গানটি গাওয়ানোর প্রস্তাব দিয়েছিলেন। কিন্তু গান্ধী বলেন যে, তিনি সুব্বুলক্ষ্মী ছাড়া অন্য কারোর কণ্ঠে গানটি শুনতে রাজি নন। তখন সুব্বুলক্ষ্মী তার বন্ধুদের সাহায্যে গানটি শিখে নেন। তারপর ১ অক্টোবর মধ্যরাতে তিনি মাদ্রাজের অল ইন্ডিয়া রেডিওর স্টুডিওতে গানটি রেকর্ড শুরু করেন। ২ অক্টোবর রাত ২টোয় রেকর্ডিং শেষ হয়। সেইদিনই গানটি বিমানে দিল্লিতে আনা হয় এবং ১৯৪৭ সালের ২ অক্টোবর গান্ধীর ৭৮তম জন্মদিনের সন্ধ্যায় এটি তাকে শোনানো হয়।  কয়েক মাস পর, ১৯৪৮ সালের ৩০ জানুয়ারি অল ইন্ডিয়া রেডিওতে গান্ধীর হত্যাকাণ্ডের খবর সম্প্রচারের পর বারবার সুব্বুলক্ষ্মীর এই রেকর্ডটি বাজানো হয়েছিল।   আরও দেখুন   "বৈষ্ণব জন তো"  "রঘুপতি রাঘব রাজা রাম"   তথ্যসূত্র   বিষয়শ্রেণী:ভারতীয় সঙ্গীত বিষয়শ্রেণী:হিন্দু সঙ্গীত বিষয়শ্রেণী:ভক্তি আন্দোলন বিষয়শ্রেণী:বৈষ্ণবধর্ম বিষয়শ্রেণী:মহাত্মা গান্ধীর সাংস্কৃতিক চিত্রায়ণ বিষয়শ্রেণী:ভারতীয় গান বিষয়শ্রেণী:হিন্দু ভক্তিমূলক গান বিষয়শ্রেণী:বৈষ্ণব সম্প্রদায়